Iván (keresztnév)

Az Iván férfinév a János név szláv (horvát) formájából illetve a régi magyar Jovános, Ivános változatából származik.  Női párja Ivána. 

Az Iván név szerb megfelelője a Jovan, női párja a Jována 



Gyakorisága
Az Iván a korábbi évszázadokban gyakori név volt, amire bizonyíték, hogy több földrajzi névben és családnévben szerepel. 
Az 1990-es években igen ritka név, a 2000-es években nem szerepelt a 100 leggyakoribb férfinév között Magyarországon.

Névnapok
 június 24.

A hagyomány szerint, akinek a gyereke meghalt Szent Iván nap előtt, az nem ehetett idei almát vagy más gyümölcsöt, hanem kiosztotta a Szent Iván-napi tűz körül álló gyerekeknek.

Híres Ivánok

 Almár Iván, csillagász
 Aba Iván író, újságíró
 Bagi Iván parodista
 Béky-Halász Iván költő, műfordító, szerkesztő, bibliográfus, szobrász
 Bächer Iván író, újságíró
 Bélyácz Iván közgazdász, akadémikus
 Böszörményi-Nagy Iván pszichiáter
 Ivan Bohun kozák vezér
 Ivan Grigorjevics Csernisov orosz birodalmi tábornagy és tengernagy
 Darvas Iván színművész († 2007)
 Fenyő Iván színész
 Fenyő Iván művészettörténész
 Fischer Iván karmester
 Fónagy Iván nyelvész, az MTA tagja
 Ivan Gašparovič szlovák államfő
 Hindy Iván katonatiszt a II. világháborúban, Budapest védőinek parancsnoka 1944-45-ben
 Horváth Iván irodalomtörténész, egyetemi tanár
 Hollósvölgyi Iván költő
 Kamarás Iván színész
 Ivan Karaulov síugró
 Ivan Lendl teniszező
 Ivan Ljubičić teniszező
 Madarász Iván zeneszerző
 Mándy Iván író
 Markó Iván táncművész, koreográfus
 Orosz Iván író, költő 
 Ivan Meštrović szobrász, építész
 Ivan Milev bolgár festő
 Ivan Fjodorovics Paszkevics tábornagy
 Pető Iván politikus
 Szabó Iván fényképész
 Szabó Iván mérnök-közgazdász, politikus
 Szelényi Iván szociológus, az MTA tagja
 Szenes Iván dalszövegíró
 Ivan Alekszandrovics Szerov állambiztonsági tiszt 
 Várkonyi Iván újságíró
 Vitányi Iván szociológus, politikus
 Iván Zamorano chilei labdarúgó
 Alexy Iván Zoltán Informatikus
 Héjjas Iván magyar katonatiszt, országgyűlési képviselő

Uralkodók

 I. (Kalita) Iván orosz nagyfejedelem
 II. (Szelíd) Iván orosz nagyfejedelem
 III. (Nagy) Iván orosz nagyfejedelem
 IV. (Rettegett) Iván orosz cár
V. Iván orosz cár
VI. Iván orosz cár

Egyéb Ivánok

Vezetéknévként
Az Iván 14-17. századi beceneveiből családnévként fennmaradt néhány: Iváns, Ivanis, Ivánka, Ivankó, Ivános, Iványos, Ivó, Ivocs. Családnévként apaalakban is szerepel: Iván-Iványos, valamint összetételként Ivánfi alakban.

Földrajzi névként
 Iván , Nagyiván, Borsodivánka, Sajóivánka, Drávaiványi, Jászivány, Iváncsa, Váncsod.
Az ómagyarban Keresztelő Szent Jánost Szent Ivánnak hívták, ebben az alakban maradt fent a név, mint településnév:
 Szentiván – Bakonyszentiván, Cserhátszentiván, Győrszentiván, Pilisszentiván, Zalaszentiván, Alsószentiván, Újszentiván stb.

Az irodalomban
 Berend Iván a hőse Jókai Mór Fekete gyémántok című regényének.

Biológia
 szentivánfű a vízi kányafű (Rorippa amphibia) neve az Ormánságban 
 szentivánpipitér a kamilla neve a Balaton környékén 
 Szent Iván szőlőcskéje a ribiszke neve, de hívják borfügének vagy kutyacseresznyének is.

Mondás
 Olyan hosszú, mint a Szent Iván éneke,  vagy
 Hosszú, mint az iványi ének,  mondják arra a dologra, ami nagyon hosszú.

Egyéb
Régen a június hónapot Szent Iván havának nevezték.

Jegyzetek

Magyar keresztnevek (I, Í)
Férfikeresztnevek (I, Í)
Szláv eredetű magyar férfikeresztnevek
Héber eredetű magyar férfikeresztnevek